OpenLLM-France/wikimedia huggingface dataset:
# Warr Acres

Warr Acres és una ciutat dels Estats Units a l'estat d'Oklahoma. Segons el cens del 2000 tenia 9.735 habitants.

## Demografia

Segons el cens del 2000, Warr Acres tenia 9.735 habitants, 3.978 habitatges, i 2.681 famílies. La densitat de població era de 1.337,6 habitants per km².
Dels 3.978 habitatges en un 32,4% hi vivien nens de menys de 18 anys, en un 48,1% hi vivien parelles casades, en un 15,4% dones solteres, i en un 32,6% no eren unitats familiars. En el 28% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,9% tenia menys de 18 anys, un 9% entre 18 i 24, un 28,7% entre 25 i 44, un 22,1% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 83,8 homes.
La renda mediana per habitatge era de 36.187 $ i la renda mediana per família de 42.475 $. Els homes tenien una renda mediana de 31.127 $ mentre que les dones 24.081 $. La renda per capita de la població era de 18.955 $. Entorn del 7% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warr Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Warr Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Barghest

Barghest és el nom d'un gos de la mitologia britànica que actua com a monstre llegendari. Se'l representa com un gos fantasma enorme, de color negre i llargues urpes que apareix a les ciutats del nord d'Anglaterra per atacar les persones. Apareix en contes per fer por i en obres literàries, com a Les Bruixes de Roald Dahl o a Dràcula de Bram Stoker. La seva popularitat l'ha convertit en un personatge de videojocs, com la saga Final Fantasy.
Barghest és una variació d'una figura present en diverses cultures, la del gos que simbolitza la mort o el diable, d'aquí el seu color negre, associat a la nit, el mal i la mort. Podria tenir una arrel comuna amb Cèrber, el guardià del regne dels morts. A part de les illes britàniques, es troba especialment en països centre-americans.
# Sant Cirgues

«Sant Cirgues» té aquests significats:
* Sant Cirgues o Sant Cirgue, municipi al departament de l'Òlt (regió d'Occitània, França)
* Sant Cirgues (Puèi Domat), municipi al departament del Puèi Domat (regió d'Alvèrnia-Roine-Alps, França)
* Sant Cirgues de Beça, municipi al departament de Cantal (Alvèrnia-Roine-Alps)
* Sant Cirgues de Chilhac, municipi al departament de l'Alt Loira (Alvèrnia-Roine-Alps)
* Sant Cirgues de Jordana, municipi al departament de Cantal (Alvèrnia-Roine-Alps)
* Sant Cirgues de Pradas, municipi al departament de l'Ardecha (Alvèrnia-Roine-Alps)
* Sant Cirgues de Vernason, municipi al departament de l'Ardecha (Alvèrnia-Roine-Alps)
# Llista de cantons del Gers

Els Cantons del Gers són 31 i s'agrupen en tres districtes:
* Districte d'Auch (12 cantons - prefectura: Auch) :
* cantó d'Auch nord-est
* cantó d'Auch nord-oest
* cantó d'Auch sud-est-Seissan
* cantó d'Auch sud-oest
* cantó de Colonha
* cantó de Gimont
* cantó de l'Illa Jordà
* cantó de Jigun
* cantó de Lombèrs
* cantó de Samatan
* cantó de Saramon
* cantó de Vic en Fesensac
* Districte de Condom (11 cantons - sotsprefectura: Condom) :
* cantó de Casaubon
* cantó de Condom
* cantó d'Eusa
* cantó de Florença
* cantó de Leitora
* cantó de Mauvesin
* cantó de Miradors
* cantó de Montrejau deu Gèrs
* cantó de Nogarò
* cantó de Sent Clar
* cantó de Valença de Baïsa
* Districte de Mirande (8 cantons - sotsprefectura: Mirande) :
* cantó d'Anhan
* cantó de Marciac
* cantó de Masseuva
* cantó de Mielan
* cantó de Miranda
* cantó de Montesquiu
* cantó de Plasença
* cantó de Riscla
# Annona glabra

Annona glabra és un arbre tropical amb fruit comestible dins la família Annonaceae. L'arbre és natiu de Florida. el Carib, Amèrica central, Sud-amèrica i Àfrica occidental . Creix en zones pantanoses i és un halòfit tolerant a la sal però ni creix en sòls secs. Arriba a fer de 10 a 12 m d'alt. Les fulles són d'ovades a oblongues amb una punta aguda. El fruit és d'oblong a esfèric de la mida d'una poma o més gros. Es dispersa flotant a l'aigua. És comestible i se'n fan conserves de fruita, ja que el seu gust cru no és massa agradable.
És una espècie invasora molt problemàtica a Austràlia.

## Referències

* ↑ «Annona glabra». Germplasm Resources Information Network. United States Department of Agriculture. [Consulta: 27 gener 2009].

## Enllaços externs

* Pond-apple as an invasive species in Australia Arxivat 2005-07-17 a Wayback Machine.
# Webbers Falls

Webbers Falls és un poble dels Estats Units a l'estat d'Oklahoma. Segons el cens del 2000 tenia 726 habitants.

## Demografia

Segons el cens del 2000, Webbers Falls tenia 726 habitants, 288 habitatges, i 209 famílies. La densitat de població era de 72,1 habitants per km².
Dels 288 habitatges en un 33% hi vivien nens de menys de 18 anys, en un 53,5% hi vivien parelles casades, en un 15,3% dones solteres, i en un 27,4% no eren unitats familiars. En el 24% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,89.
Per edats la població es repartia de la següent manera: un 28,2% tenia menys de 18 anys, un 9% entre 18 i 24, un 24,5% entre 25 i 44, un 21,9% de 45 a 60 i un 16,4% 65 anys o més.
L'edat mediana era de 37 anys. Per cada 100 dones de 18 o més anys hi havia 86,1 homes.
La renda mediana per habitatge era de 19.300 $ i la renda mediana per família de 22.955 $. Els homes tenien una renda mediana de 22.813 $ mentre que les dones 17.031 $. La renda per capita de la població era de 10.684 $. Entorn del 22% de les famílies i el 26,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Webbers Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Webbers Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Societat Espanyola per a la Transformació Tecnològica

La Societat Espanyola per a la Transformació Tecnològica (SETT) és una empresa pública espanyola que gestiona el finançament i les inversions en sectors estratègics vinculats a la transformació digital, les telecomunicacions, la microelectrònica, els semiconductors, les noves tecnologies digitals i el sector audiovisual.
Per a la consecució dels seus nous objectius se li va confiar, a més de la gestió del referent al PERTE de Microelectrònica i Semiconductors, la gestió del Fons Next Tech i el Fons Spain Audiovisual Hub, tots valorats en uns 20 000 milions d'euros.
L'empresa està adscrita al Ministeri per a la Transformació Digital i de la Funció Pública a través de la Secretaria d'Estat de Telecomunicacions i Infraestructures Digitals.

## Referències

* ↑ Press, Europa. «SEPI nombra a Mariano Herranz Vega nuevo administrador único de Cofivacasa», 03-08-2022. [Consulta: 5 març 2024].
* ↑ Ministerio de la Presidencia, Justicia y Relaciones con las Cortes. «Real Decreto 676/2024, de 16 de julio, por el que se regulan las condiciones de la transformación de la Sociedad Estatal de Microelectrónica y Semiconductores, S.A., S.M.E., en la Entidad Pública Empresarial Sociedad Española para la Transformación Tecnológica, E.P.E., y se aprueba su estatuto.», 17-07-2024. [Consulta: 17 juliol 2024].
* 1 2 «El Consejo de Ministros aprueba la creación de la 'Sepi Digital' de Escrivá con 20.000 millones para invertir en tecnología» (en castellà), 16-07-2024. [Consulta: 17 juliol 2024].
# Aumsville

Aumsville és una ciutat del Comtat de Marion (Oregon) als Estats Units d'Amèrica.

## Demografia

Segons el cens del 2007 tenia 3.300 habitants. Al cens del 2000, Aumsville tenia 3.003 habitants, 961 habitatges, i 803 famílies. La densitat de població era de 1.467,7 habitants per km².
Dels 961 habitatges en un 52,9% hi vivien nens de menys de 18 anys, en un 61,3% hi vivien parelles casades, en un 17,8% dones solteres, i en un 16,4% no eren unitats familiars. En el 12,6% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,12 i el nombre mitjà de persones que vivien en cada família era de 3,37.
Per edats la població es repartia de la següent manera: un 36,4% tenia menys de 18 anys, un 8,5% entre 18 i 24, un 31,8% entre 25 i 44, un 17,4% de 45 a 60 i un 5,9% 65 anys o més.
L'edat mediana era de 28 anys. Per cada 100 dones de 18 o més anys hi havia 88,2 homes.
La renda mediana per habitatge era de 40.704$ i la renda mediana per família de 41.316$. Els homes tenien una renda mediana de 32.723$ mentre que les dones 24.514$. La renda per capita de la població era de 14.262$. Aproximadament el 13,8% de les famílies i el 15,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aumsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Aumsville». American Fact Finder. Oficina del Cens dels Estats Units, 12-01-2010.
# Jankovićita

La jankovićita és un mineral de la classe dels sulfurs. Rep el seu nom en honor del professor S. Janković (1925-) en reconeixement del seu treball en la mineralogia i geologia d'Àlxar.

## Característiques

La jankovićita és una sulfosal que conté antimoni, arsènic i tal·li, de fórmula química Tl₅Sb$_9$(As,Sb)₄S$_{22}$. Cristal·litza en el sistema triclínic. La seva duresa a l'escala de Mohs és 2.
Segons la classificació de Nickel-Strunz, la jankovicita pertany a «02.HD: Sulfosals de l'arquetip SnS, amb Tl» juntament amb els següents minerals: lorandita, weissbergita, christita, rebulita, imhofita, edenharterita, jentschita, hutchinsonita, bernardita, sicherita i gabrielita.

## Formació i jaciments

Va ser descoberta a la mina Crven Dol, al dipòsit d'Àlxar, a Roszdan (Macedònia del Nord), on sol trobar-se associada a altres minerals com l'estibnita, el realgar i la pirita. Es tracta de l'únic indret on ha estat trobada aquesta espècie mineral.

## Referències

* ↑ «Jankovićite» (en anglès). Mindat. [Consulta: 12 febrer 2017].
# Fletxa (enginyeria)

En enginyeria, la fletxa és la màxima distància entre la fibra neutra d'un element estructural en l'estat de repòs i sota càrrega.

## Referències

* ↑ «Beam Deflections - Strength of Materials Review at MATHalino» (en anglès). mathalino.com. Jhun Vert [Consulta: 22 octubre 2022].
* ↑ Franco García, Ángel «Flexión de una viga en voladizo» (en castellà). Física con ordenador - Curso Interactivo de Física en Internet, 1997 [Consulta: 22 octubre 2022].
Viccionari
# Solontsí (Véidelevka)

Solontsí - Солонцы (rus) - és un poble de l'óblast de Bélgorod, a Rússia. El 2010 tenia 520 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Cherry Tree (Oklahoma)

Cherry Tree és una concentració de població designada pel cens dels Estats Units a l'estat d'Oklahoma. Segons el cens del 2000 tenia 1.202 habitants.

## Demografia

Segons el cens del 2000, Cherry Tree tenia 1.202 habitants, 379 habitatges, i 299 famílies. La densitat de població era de 15,1 habitants per km².
Dels 379 habitatges en un 38,5% hi vivien nens de menys de 18 anys, en un 57% hi vivien parelles casades, en un 17,4% dones solteres, i en un 21,1% no eren unitats familiars. En el 18,7% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,17 i el nombre mitjà de persones que vivien en cada família era de 3,64.
Per edats la població es repartia de la següent manera: un 32,3% tenia menys de 18 anys, un 9,6% entre 18 i 24, un 28% entre 25 i 44, un 22,3% de 45 a 60 i un 7,8% 65 anys o més.
L'edat mediana era de 31 anys. Per cada 100 dones de 18 o més anys hi havia 98,1 homes.
La renda mediana per habitatge era de 26.438 $ i la renda mediana per família de 28.882 $. Els homes tenien una renda mediana de 25.417 $ mentre que les dones 18.295 $. La renda per capita de la població era de 8.895 $. Entorn del 21% de les famílies i el 26,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cherry Tree». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cherry Tree». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Sphyrna

Plantilla:Automatic taxobox
Sphyrna és un gènere de taurons martell amb una distribució cosmopolita als oceans del món. El nom del gènere prové de la paraula grega σφῦρα sphyra "martell", també és d'on prové el nom de la família Sphyrnidae .
Els membres de Sphyrna solen habitar les aigües costaneres al llarg de la zona intermareal en lloc de l'oceà obert, ja que les seves preses (com ara invertebrats, peixos, rajades, petits crustacis i altres organismes bentònics) s'amaguen a les sorres i sediments d'aquestes zones. Els membres de Sphyrna també són coneguts per sinònims com Zygaena, Cestracion i Sphyrichthys . L'espècie més antiga descrita d'aquest gènere fou Sphyrna zygaena per Carl Linnaeus el 1758, mentre que l'últim membre descrit, Sphyrna alleni, fou descrita el 2024.

## Espècie

Les espècies reconegudes en aquest gènere són: XXXXX
* Sphyrna alleni Gonzalez, Postaire, Driggers, Caballero, & Chapman, 2024 XXXX
* Sphyrna corona (S. Springer, 1940)
* Sphyrna gilberti Quattro, Driggers, Grady, Ulrich & M. A. Roberts, 2013 XXXXXbis
* Sphyrna lewini (E. Griffith & C. H. Smith, 1834)
* Sphyrna media (S. Springer, 1940)
* Sphyrna mokarran (Rüppell, 1837)
* Sphyrna tiburo (Linnaeus, 1758)
* Sphyrna tudes (Valenciennes, 1822)
* Sphyrna zygaena (Linnaeus, 1758)

### Extint

* † Sphyrna arambourgi (Cappetta, 1970)
* † Sphyrna gibbesii (Hay, 1902)
* † Sphyrna integra (Probst, 1878)
* † Sphyrna laevissima ( Cope, 1867)
* † Sphyrna magna (Cope, 1867)

## Referències

* ↑ Scharpf, Christopher. «Family SPHYRNIDAE». The ETYFish Project, 12-12-2022. [Consulta: 20 setembre 2023].
* ↑ "Sphyrna {{{species}}}". FishBase. Ed. Rainer Froese i Daniel Pauly. June del 2013. N.p.: FishBase, 2013.
# Sphyrna

Sphyrna és un gènere d'Esfírnids amb una distribució cosmopolita als oceans del món. El nom del gènere prové de la paraula grega σφῦρα sphyra "martell", també és d'on prové el nom de la família Sphyrnidae.
Els membres de Sphyrna solen habitar les aigües costaneres al llarg de la zona intermareal en lloc de l'oceà obert, ja que les seves preses (com ara invertebrats, peixos, rajades, petits crustacis i altres organismes bentònics) s'amaguen a les sorres i sediments d'aquestes zones. Els membres de Sphyrna també són coneguts per sinònims com Zygaena, Cestracion i Sphyrichthys . L'espècie més antiga descrita d'aquest gènere fou Sphyrna zygaena per Carl Linnaeus el 1758, mentre que l'últim membre descrit, Sphyrna alleni, fou descrita el 2024.
Les espècies reconegudes en aquest gènere són:
* Sphyrna alleni Gonzalez, Postaire, Driggers, Caballero, & Chapman, 2024
* Sphyrna corona (S. Springer, 1940)
* Sphyrna gilberti Quattro, Driggers, Grady, Ulrich & M. A. Roberts, 2013
* Sphyrna lewini (E. Griffith & C. H. Smith, 1834)
* Sphyrna media (S. Springer, 1940)
* Sphyrna mokarran (Rüppell, 1837) (llunada grossa)
* Sphyrna tiburo (Linnaeus, 1758)
* Sphyrna tudes (Valenciennes, 1822)
* Sphyrna zygaena (Linnaeus, 1758) (llunada d'ulls petits)

## Extintes

* † Sphyrna arambourgi (Cappetta, 1970)
* † Sphyrna gibbesii (Hay, 1902)
* † Sphyrna integra (Probst, 1878)
* † Sphyrna laevissima ( Cope, 1867)
* † Sphyrna magna (Cope, 1867)

## Referències

* ↑ Scharpf, Christopher. «Family SPHYRNIDAE». The ETYFish Project, 12-12-2022. [Consulta: 20 setembre 2023].
* ↑ "Sphyrna {{{species}}}". FishBase. Ed. Rainer Froese i Daniel Pauly. June del 2013. N.p.: FishBase, 2013.
* 1 2 Quattro, J.M., Driggers, W.B. III, Grady, J.M., Ulrich, G.F. & Roberts, M.A. (2013): Sphyrna gilberti sp. nov., a new hammerhead shark (Carcharhiniformes, Sphyrnidae) from the western Atlantic Ocean. Zootaxa, 3702 (2): 159–178.
* ↑ Gonzalez, C., Postaire, B., Driggers, W., Caballero, S. & Chapman, D. (2024): Sphyrna alleni sp. nov., a new hammerhead shark (Carcharhiniformes, Sphyrnidae) from the Caribbean and the Southwest Atlantic. Zootaxa, 5512 (4): 491–511.
# Limfedema

Un limfedema és un edema crònic, indolor, produït per una obstrucció en els canals limfàtics de l'organisme (normalment de les extremitats); pot ser primari (hereditari) o secundari en el cas de lesions o obstrucció limfàtica.
Tal situació es produeix per l'acumulació de la limfa (composta per un líquid clar ric en proteïnes i fibroblasts) en els espais intersticials (àrea existent entre les diferents cèl·lules d'un teixit), dins del teixit cel·lular subcutani.
Obeeix en general a una fallada o a una insuficiència en el sistema limfàtic, i porta com a conseqüència l'augment del volum de les extremitats, en forma completa o parcial, i la desaparició dels relleus que s'aprecien per sota de la pell. Cal vigilar estretament l'extirpació de la mama (per un tumor mamari) i limfadenectomia.

## Causes

Una acumulació de la limfa en algun punt del cos provoca un limfedema, que al seu torn pot ser primari o secundari.

### Limfedema primari

Ocorre quan el sistema de conductes i / o ganglis limfàtics d'una zona té dificultats o directament és incapaç de transportar les proteïnes grans i altres molècules per ser absorbides de nou pel sistema venós.

### Limfedema secundari

Pot ser conseqüència d'una cirurgia o un radioteràpia que hagin requerit l'extirpació o la radiació dels ganglis limfàtics, provocant una posterior anomalia en el procés de drenatge.

## Exploració física

En les primeres fases, amb edema intens que deixa fòvea; els membres acaben patint una induració edematosa crònica sense fòvea. S'ha de distingir de la insuficiència venosa crònica, que presenta hiperpigmentació, dermatitis d'estasis i varicositats superficials.

## Dades complementàries

L'ecografia i la CT o la MRI abdominal i pelviana poden identificar les lesions obstructives. La limfografia confirma el diagnòstic. Si l'edema és unilateral, s'ha de distingir de la DVT mitjançant exploracions no invasores.

## Tractament

El tractament, en el cas de les extremitats inferiors, consisteix a portar una higiene meticulosa dels peus per evitar infeccions, elevació del membre amb limfedema, i l'ús de mitges de compressió o botes de compressió pneumàtica. S'han d'evitar els diürètics per evitar una disminució del volum intravascular.

## Vegeu també

* Sistema limfàtic

## Bibliografia

* Harrison, Manual de Medicina. Editorial Mc Graw Hill

## Enllaços externs

* «Limfedema». Canal Salut. Generalitat de Catalunya.

## Referències

* ↑ «Limfedema». [Consulta: 4 octubre 2024].
# Gervais

Gervais és una població dels Estats Units a l'estat d'Oregon. Segons el cens del 2007 tenia 2.250 habitants.

## Demografia

Segons el cens del 2000, Gervais tenia 2.009 habitants, 452 habitatges, i 391 famílies. La densitat de població era de 1.988,9 habitants per km².
Dels 452 habitatges en un 59,7% hi vivien nens de menys de 18 anys, en un 66,8% hi vivien parelles casades, en un 9,7% dones solteres, i en un 13,3% no eren unitats familiars. En el 9,5% dels habitatges hi vivien persones soles el 2,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,39 i el nombre mitjà de persones que vivien en cada família era de 4,45.
Per edats la població es repartia de la següent manera: un 37,7% tenia menys de 18 anys, un 12,9% entre 18 i 24, un 34% entre 25 i 44, un 10,6% de 45 a 60 i un 4,7% 65 anys o més.
L'edat mediana era de 24 anys. Per cada 100 dones de 18 o més anys hi havia 132,1 homes.
La renda mediana per habitatge era de 43.882$ i la renda mediana per família de 44.118$. Els homes tenien una renda mediana de 21.490$ mentre que les dones 21.167$. La renda per capita de la població era de 10.862$. Aproximadament el 13,3% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gervais». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Gervais». American Fact Finder. Oficina del Cens dels Estats Units, 12-01-2010.
# Parapierrotita

La parapierrotita és un mineral de la classe dels sulfurs que pertany al grup de la sartorita. Nomenat per la seva estreta relació amb la pierrotita, la qual va rebre el nom de Roland Pierrot (1930-1998).

## Característiques

La parapierrotita és un sulfur, una sulfosal de fórmula química TlSb₅S₈. Cristal·litza en el sistema monoclínic. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, la parapierrotita pertany a «02.HC: Sulfosals de l'arquetip SnS, amb només Pb» juntament amb els següents minerals: argentobaumhauerita, baumhauerita, chabourneïta, dufrenoysita, guettardita, liveingita, pierrotita, rathita, sartorita, twinnita, veenita, marumoïta, dalnegroïta, fülöppita, heteromorfita, plagionita, rayita, semseyita, boulangerita, falkmanita, plumosita, robinsonita, moëloïta, dadsonita, owyheeïta, zoubekita i parasterryita.

## Formació i jaciments

Va ser descoberta al dipòsit d'Àlxar, situat a la localitat de Rožden, Kavadarci, Macedònia del Nord. També ha estat descrita França, Itàlia, Suïssa, Rússia, elCanadà i els Estats Units.

## Referències

* ↑ «Parapierrotite» (en anglès). Mindat. [Consulta: 13 maig 2021].